CELEX: 62017TN0699
Language: hu
Date: 2017-10-11 00:00:00
Title: T-699/17. sz. ügy: 2017. október 11-én benyújtott kereset – Lengyelország kontra Bizottság

201711170471556112017/C 412/546992017TC41220171204HU01HUINFO_JUDICIAL20171011383921T-699/17. sz. ügy: 2017. október 11-én benyújtott kereset – Lengyelország kontra Bizottság
 ---documentbreak--- C4122017HU3810120171011HU00543813922017. október 11-én benyújtott kereset – Lengyelország kontra Bizottság
   (T-699/17. sz. ügy)2017/C 412/54Az eljárás nyelve: lengyel
      Felek
   
   
      Felperes: Lengyel Köztársaság (képviselő: B. Majczyna)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
            —
         
         
            semmisítse meg a 2010/75/EU európai parlamenti és tanácsi irányelv szerinti elérhető legjobb technikákkal (BAT) kapcsolatos következtetéseknek a nagy tüzelőberendezések tekintetében történő meghatározásáról szóló, 2017. július 31-i (EU) 2017/1442 bizottsági végrehajtási határozatot (az értesítés a C(2017) 5225. számú dokumentummal történt);
         
      
            —
         
         
            az Európai Bizottságot kötelezze a költségek viselésére.
         
      
      Jogalapok és fontosabb érvek
   
   Keresete alátámasztása érdekében a felperes az alábbi jogalapokra hivatkozik:
   
            1.
         
         
            Az EUSZ 3. cikk (2) és (3) bekezdésével és az EUMSZ-hez csatolt, az átmeneti rendelkezésekről szóló (36.) jegyzőkönyvvel összefüggésben értelmezett EUSZ 16. cikk (4) és (5) bekezdésének megsértése: a megtámadott határozatot a minősített többség meghatározása szempontjából érvénytelen számítási módszert alkalmazva fogadták el.
         
      
            2.
         
         
            A 2010/75/EU irányelv III. mellékletével összefüggésben értelmezett 3. cikke 10. és 13. pontjának, valamint a 2012/119/EU végrehajtási határozatnak a megsértése: az elérhető legjobb technikákhoz kapcsolódó kibocsátási szinteket téves és nem reprezentatív adatok alapján határozták meg.
         
      
            3.
         
         
            Az EUMSZ 191. cikk (2) bekezdésével összefüggésben értelmezett arányosság elvének (az EUSZ 5. cikk (4) bekezdése) a megsértése: az elérhető legjobb technikákhoz kapcsolódó kibocsátási értékeket túl magasan állapították meg, amelyek így nem alkalmasak az elérni kívánt előnyök és célok megvalósítására; ezenkívül a megtámadott határozat tekintetében nem készült hatásvizsgálat.
         
      
            4.
         
         
            A 2010/75/EU irányelvnek a 3. cikk 12. pontjával és az EUMSZ 291. cikk (2) bekezdésével összefüggésben értelmezett 13. cikke (4) és (5) bekezdésének megsértése: a Bizottság túllépte a 2010/75/EU irányelv 13. cikkének (5) bekezdésében számára biztosított végrehajtási jogkört, mivel a BAT-következtetések alóli kivételt a megtámadott határozat útján, nem pedig a 2010/75/EU irányelv módosítása útján vezette be.
         
      
            5.
         
         
            A 182/2011 rendelet 3. cikke (3) és (4) bekezdésének megsértése, hatáskörrel való visszaélés és a megfelelő ügyintézés elvének megsértése: azon a napon, amikor a 2010/75 irányelv 75. cikkében meghatározott bizottság a megtámadott határozat tervezetéről folytatott konzultáció során azt előzetes egyeztetés nélkül elfogadta, e tervezetet jelentős mértékben módosították.